rejauldu/bengali-wikipedia huggingface dataset:
হরিণচড়া ইউনিয়ন বাংলাদেশের নীলফামারী জেলার একটি প্রশাসনিক একক।   অবস্থান  এই ইউনিয়নটি রংপুর বিভাগের নীলফামারী জেলার ডোমার উপজেলার অন্তর্গত।   প্রশাসনিক এলাকা  হরিণচড়া ইউনিয়নটি ৭টি গ্রাম নিয়ে গঠিত; এই গ্রামগুলো ৯টি প্রশাসনিক ওয়ার্ডে বিভক্ত।  গ্রামসমূহঃ পূর্ব হরিণচড়া, পশ্চিম হরিণচড়া, শেওটগাড়ী, হরিহরা, খানাবাড়ী, হংসরাজ, শালমারা ও আটিয়াবাড়ী।   জনপ্রতিনিধি ১ জন চেয়ারম্যান, ৯ জন সাধারণ সদস্য এবং সংরক্ষিত আসনের ৩ জন মহিলা সদস্য সমন্বয়ে ইউনিয়ন পরিষদ প্রশাসন গঠিত। বর্তমান চেয়ারম্যান মোঃ আজিজুল ইসলাম।   ইতিহাস  হরিণচড়া ইউনিয়নটি নীলফামারী জেলার ডোমার থানার অন্তর্ভুক্ত একটি ইউনিয়। যেটি এক সময় সোনারায় ইউনিয়নের শাখা হিসেবে ছিল। পরবর্তীতে বিভক্তিকরন এর মাধ্যমে প্রতিষ্ঠা লাভ করে ইউনিয়নটি।এর নামকরণ সম্পর্কে যদিও মতভেদ রয়েছে কিন্তু এই ইউনিয়নের পূর্বের বয়োবৃদ্ধ ভদ্রলোকদের নিকট হতে এটা জানা যায় যে এই এলাকায় বহুপূর্বে একটা বন ছিল যাতে অন্যান্য প্রাণীর সাথে হরিণ এর বিচরন লক্ষনীয়।চারণভূমিকে আঞ্চলিক ভাষায় বলা হয় চড়ান। আর হরিণ নামকে পূর্বে লাগিয়ে হরিণচড়া নাম করন করা হয়ে। নামকরণকে নিয়ে আর একটি মত হলো রাজা ধর্মপাল এর বোন 'ময়নামতি'এর বাসা ছিল এই এলাকায়। ময়নামতি বাসায় শখ করে কিছু হরিণ এর শাবক রেখেছিলেন। শাবক গুলোকে ঘাশ খাওয়ার জন্য একটা বিস্তীর্ন অঞ্চল ঘিরে রাখা হয়েছিল। হরিণের চাড়ন ভুমি হিসেবে পরবর্তীতে যায়গাটির নাম লোকমুখে ছড়াতে থাকে হরিণচড়া।  জনসংখ্যা এ ইউনিয়নের মোট জনসংখ্যা ২১,৩৩২ জন।  নারী ১০,৫৬৭ জন  পুরুষ ১০,৭৬৫ জন   শিক্ষা  উল্লেখযোগ্য শিক্ষা প্রতিষ্ঠানঃ  আটিয়া বাড়ী সরকারি প্রাথমিক বিদ্যালয়।  পশ্চিম হরিণচরা সরকারি প্রাথমিক বিদ্যালয়,  শালমারা বি এন উচ্চ বিদ্যালয় এবং কলেজ,  হরিণচড়া সরকারি প্রাথমিক বিদ্যালয়,  আটিয়াবাড়ী বহুমুখী  উচ্চ বিদ্যালয়,  হংসরাজ দ্বিমুখী বালিকা উচ্চ বিদ্যালয়়।  শেওটগাড়ী মাহমুদিয়া জমাতেউলা হাফেজিয়া মাদ্রা।    শেওটগাড়ী মাহমুদিয়া বহুমুখী আলিম মাদ্রাসা।   অর্থনীতি  বেশিরভাগ মানুষের অর্থনীতি কৃষি নির্ভর। এছাড়াও বিভিন্ন পেশাজীবী মানুষের বসবাস এখানে যেমন শিক্ষকতা, ব্যবসা, এনজিও প্রতিষ্ঠানে চাকুরীজীবী, চিকিৎসক ইত্যাদি। প্রধান প্রধান কৃষি পন্যের মধ্যে ধান, গম, তামাক, পাট, মরিচ, আলু, ভুট্টা, আখ ইত্যাদি। কৃষকরা নিজ জমিতে এসব উৎপাদন করে স্থানীয় বাজারে বিক্রি করে জীবিকা নির্বাহ করে থাকে। প্রধান বাজারঃ ধরনীগণজ বাজার, বাবুরডাঙ্গা বাজার, বুড়ির হাট ইত্যাদি।   দর্শনীয় স্থান   ময়নামতি গড় - আটিয়াবাড়ী।  আরও দেখুন  তথ্যসূত্র  বহিঃসংযোগ  হরিণচড়া ইউপি অফিসিয়াল ওয়েবসাইট  বিষয়শ্রেণী:ডোমার উপজেলার ইউনিয়ন
ডন হ্যানলি (জন্ম ৫ এপ্রিল ১৯৫৪) একজন অস্ট্রেলীয় স্প্রিন্টার। তিনি ১৯৭৬ সালের গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।   তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ স্প্রিন্টার বিষয়শ্রেণী:১৯৭৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলীয় পুরুষ হার্ডলার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
পঞ্চকুলা উপ শহর () ভারতের হরিয়ানা রাজ্যের পঞ্চকুলা জেলার একটি এস্টেট। শহরটি ভারতীয় সেনাবাহিনীর পশ্চিমাঞ্চলীয় কমান্ডের সদর দফতর চন্ডিমন্দির ক্যান্টনমেন্টের আওতায় রয়েছে।   জনসংখ্যার উপাত্ত  ভারতের ২০০১ সালের আদমশুমারি অনুসারে পঞ্চকুলা উপ শহর শহরের জনসংখ্যা হল ১৪০,৯৯২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে পঞ্চকুলা উপ শহর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর বিষয়শ্রেণী:ভারতের পরিকল্পিত শহর
বাংলাদেশ ব্ল্যাক হ্যাট হ্যাকার্স বাংলাদেশভিত্তিক হ্যাকারদের সংগঠন যেটি মূলত আলোচনায় আসে ভারতের বিরুদ্ধে সাইবার যুদ্ধ ঘোষণার মাধ্যমে।ইউটিউবে প্রকাশিত ভারত সরকারের উদ্দেশ্যে বাংলাদেশ ব্ল্যাক হ্যাট হ্যাকার্সের ভিডিও বার্তা ভারত সরকারের সীমান্তরক্ষী বাহিনী বিএসএফ কর্তৃক সীমান্ত হত্যা, টিপাইমুখ বাধ নির্মাণ প্রভৃতি ইস্যু এই সাইবার যুদ্ধের ইন্ধন যোগায়। বাংলাদেশ ব্ল্যাক হ্যাট হ্যাকার্স এই সাইবার যুদ্ধ ঘোষণা করলেও পরবর্তীকালে বাংলাদেশভিত্তিক অপর দুই হ্যাকার গ্রুপ বাংলাদেশ সাইবার আর্মি এবং এক্সপায়ার সাইবার আর্মিও তাদের সাথে যোগ দেয়।  দক্ষিণ আফ্রিকার ওয়েবসাইটেও তাদের হামলার ঘটনা ঘটেছে।  মার্চ ২০১৫-এ ভারতীয় রাজনীতিবিদ শশী থারুর দ্বারা ইংল্যান্ডের বিপক্ষে বাংলাদেশের জয় নিয়ে কটুক্তির কারণে তার ওয়েবসাইট এই গোষ্ঠী হ্যাক করে।  আরও দেখুন  বাংলাদেশ-ভারত সাইবার-যুদ্ধ ২০১২  অ্যানোনিমাস  লালজ সিকিউরিটি   তথ্যসূত্র   বহিঃসংযোগ  ইয়াহু নিউজে বাংলাদেশ ব্ল্যাক হ্যাট হ্যাকার্স    জিনহুয়া তে ব্ল্যাক হ্যাট    এনডিটিভি নিউজে ব্ল্যাক হ্যাট   বিষয়শ্রেণী:কম্পিউটার নিরাপত্তা বিষয়শ্রেণী:সাইবার অপরাধ বিষয়শ্রেণী:হ্যাকার দল বিষয়শ্রেণী:২০১২-এ প্রতিষ্ঠিত বিষয়শ্রেণী:বাংলাদেশ–ভারত সম্পর্ক বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:২০১২-এ প্রতিষ্ঠিত ইন্টারনেট সম্পত্তি
তাফা'ইগাটা হল সামোয়ার উপোলু দ্বীপের মধ্য অঞ্চলের একটি গ্রাম। গ্রামের জনসংখ্যা ৯৯৮ জন।  তাফা'ইগাটা হল ফালেতা পশ্চিম নির্বাচনী এলাকা (ফাইপুলে জেলা) এর অংশ যা তুয়ামাসাগা বৃহত্তর রাজনৈতিক জেলার অংশ।  তাফাইগাটার আশেপাশের অঞ্চলে তাফা'ইগাটা শুটিং রেঞ্জ (২০০৭ সাউথ প্যাসিফিক গেমসের একটি ভেন্যু), রবার্ট লুই স্টিভেনসন স্কুলের মাধ্যমিক শিক্ষা ক্যাম্পাস, তাফা'ইগাটা কারাগার এবং একটি বড় ল্যান্ডফিল সাইট রয়েছে।   তথ্যসূত্র   বিষয়শ্রেণী:তুয়ামাসাগার জনবহুল স্থান
চরবাটি মসজিদ () হল একটি তিউনিসিয়ান মসজিদ যা তিউনিসিয়ার মদিনার দক্ষিণে বাব জাজিরা শহরতলির এল হাজ্জামিন হুদে অবস্থিত। এটি প্রতি রবিবার সহীহ আল-বুখারী তেলাওয়াতের জন্য পরিচিত।    অবস্থান  বাম|থাম্ব| মসজিদের স্মারক ফলক মসজিদটি মদিনার অন্যতম দরজা বাব জেদিদের কাছে এল হাজ্জামিন স্ট্রিটে অবস্থিত।   ব্যুৎপত্তি  স্মারক ফলক অনুসারে মসজিদটি এর প্রতিষ্ঠাতা শেখ এল চারবাগী () এর নামে নামকরণ করা হয়েছে।   ইতিহাস  থাম্ব|দ্বিতীয় পুনর্নির্মাণের স্মারক ফলক প্রবেশপথের স্মারক ফলক অনুসারে মসজিদটি ১৯৩৩ সালে হোসেনি যুগে নির্মিত হয়েছিল। তারপর এটি তিউনিসের দ্বিতীয় আহমেদের আদেশে পুনরুদ্ধার করা হয়েছিল এবং আহমেদ বেন হাজ মোহাম্মদের () অর্থায়নে ২০১২ সালে এটি আবার পুনরুদ্ধার করা হয়েছিল।   তথ্যসূত্র   বিষয়শ্রেণী:১৯৩৩-এ সম্পন্ন মসজিদ বিষয়শ্রেণী:উইকিউপাত্তে স্থানাঙ্ক আছে
সাবিনা পার্ক () কিংস্টন ক্রিকেট ক্লাবের নিজস্ব ক্রিকেট স্টেডিয়াম। এটি জ্যামাইকার কিংস্টনে অবস্থিত একটি টেস্ট ক্রিকেট স্টেডিয়াম। কিংস্টনের যে স্থানের জলবায়ু সবচেয়ে শুষ্ক সেখানে এই স্টেডিয়ামটি অবস্থিত। এর পিচ অনেক বছর ধরে ক্যারিবীয় দ্বীপপুঞ্জের সবচেয়ে শক্ত ও দ্রুত বলে পরিচিত ছিল।   তথ্যসূত্র    বহিঃসংযোগ   গুগল ম্যাপে স্যাটেলাইট ইমেজ  বিষয়শ্রেণী:ওয়েস্ট ইন্ডিজের ক্রিকেট মাঠ বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ বিষয়শ্রেণী:২০০৭ ক্রিকেট বিশ্বকাপের স্টেডিয়াম বিষয়শ্রেণী:১৮৯৫-এ জ্যামাইকায় প্রতিষ্ঠিত
লখনউ চারবাগ (আনুষ্ঠানিকভাবে লখনউ এনআর, স্টেশন কোড: এলকেও) লখনউ শহরের তিনটি প্রধান ব্রড-গেজ রেলওয়ে স্টেশনগুলির মধ্যে একটি, অন্য দুটি লখনউ জংশন এবং লখনউ সিটি। ১৯ শতকে, দিল্লির পরে উত্তর ভারতের পরবর্তী গুরুত্বপূর্ণ স্টেশনটি ছিল লখনউ। এটি ওউধ অ্যান্ড রোহিলখণ্ড রেলওয়ের সদর দফতর ছিল (ওঅ্যান্ডআরআর), যার প্রথম রেলপথ লখনউ থেকে কানপুর মাঝে ১৮৬৭ সালের এপ্রিল মাসে নির্মিত হয়।  তথ্যসূত্র  বহিঃসংযোগ  বিষয়শ্রেণী:লখনউয়ের রেলওয়ে স্টেশন বিষয়শ্রেণী:১৯১৪-এ ভারতে প্রতিষ্ঠিত বিষয়শ্রেণী:লখনউ রেলওয়ে বিভাগ, উত্তর রেল বিষয়শ্রেণী:১৯১৪-এ চালু রেলওয়ে স্টেশন
খুজদার (উর্দু এবং ) পাকিস্তানের বেলুচিস্তান প্রদেশের একটি জেলা। জেলাটির রাজধানী শহরের নাম হচ্ছে খুজদার নামক শহর।  ১৯৭৪ সালে জেলা হিসাবে প্রতিষ্ঠিত না হওয়ার আগ পর্যন্ত এটি কালাত জেলার একটি অন্যতম অংশ হিসেবে পরিচালিত হত। এরপর ১৯৯২ সালের নভেম্বর খুজদার ভূখণ্ডের অংশটি আওয়ারানের নতুন জেলা গঠন করা হয়।   প্রশাসন প্রশাসনিকভাবে জেলাটিতে ৫টি তহসিলে বিভক্ত করে গঠতি হয়েছে; যার মধ্যে ৩৪টি ইউনিয়ন পরিষদ রয়েছে: নিম্নে বিস্তারিত তুলে ধরা হলঃ   খুজদার  মুলা  নাল  ওয়াধ  জেহরি  প্রতিটি তহসিলের ইউনিয়ন পরিষদ নাম নিম্নে দেওয়া হল:  খুজদার – বাঘবানা, বালীনা খট্টান, ফয়জাবাদ, ফিরোজাবাদ, গাজী, খন্দ, পারকো, সসোল, তুতাক, জীদী, জেরিনা খট্টান  মুলা – আবাদ কারোখ, মুলা, সান চাকু, খারজান  নাল – দুরনাইলি, গোনি গ্রেশা, হাজার গঞ্জী, কিলি আলম খান, কোচো, নাল, অরনাচ, সর রায়জ  ওয়াধ – অরেঞ্জী, বাদারি, লুপ, পেসি কাপ্পার, সরুনা, শাহ নূরানী, ওয়াধ, ওয়াহীর  জেহরি– Chashma, Ghat, Noorgama Zehri  তথ্যসূত্র   Source: (Local Government, Balochistan, 2005)  গ্রন্থবিবরণী  বহিঃসংযোগ   Khuzdar District at www.balochm istan.gov.pk   Khuzdar District  at www.balochistanpolice.gov.pk   বিষয়শ্রেণী:বেলুচিস্তান, পাকিস্তানের জেলা বিষয়শ্রেণী:খুজদার জেলা বিষয়শ্রেণী:পাকিস্তানের জেলা
ধনধান্য হল ভারতের পশ্চিমবঙ্গ রাজ্যের কলকাতা মহানগরের আলিপুরে অত্যাধুনিক প্রযুক্তিতে নির্মিত বিশ্বমানের একটি প্রেক্ষাগৃহ। বাংলার প্রখ্যাত কবি, নাট্যকার ও গীতিকার দ্বিজেন্দ্রলাল রায়ের সম্মানে প্রেক্ষাগৃহটির নামকরণ করা হয় "ধনধান্য" ।   ইতিহাস  ২০১৭ খ্রিস্টাব্দের ডিসেম্বরে কলকাতায় বিশ্বমানের এক প্রেক্ষাগৃহ নির্মাণের পরিকল্পনা করা হয়েছিল। শুরুতে ২০১৯ খ্রিস্টাব্দের ফেব্রুয়ারি রাখা হয়েছিল প্রকল্পটির নির্মাণের সময় সীমা এবং সেই মত ২০১৮ খ্রিস্টাব্দে নির্মাণের কাজ শুরু হয়েছিল। কিন্তু কোভিড-১৯ এর কারণে কাজ বন্ধ হয়ে যায় এবং ২০২১ খ্রিস্টাব্দে যুদ্ধকালীন তৎপরতায় পুনরায় শুরু হয়। প্রায় ৬০০ জন শ্রমিক দিনরাত নির্মাণে যুক্ত ছিলেন এবং ২০২২ খ্রিস্টাব্দে প্রায় সাড়ে চারশো কোটি টাকায় নির্মাণ কাজ সম্পন্ন হলে ২০২৩ খ্রিস্টাব্দের ১৩ এপ্রিল বৃহস্পতিবার পশ্চিমবঙ্গের মুখ্যমন্ত্রী দ্বারোদ্ঘাটন করেন। প্রেক্ষাগৃহের নির্মাণে ৩৭০০ মেট্রিক টনের স্টিলের ব্যবহার করা হয়েছে। শঙ্খের নকশার জন্য ফ্রান্স থেকে আনা হয় জিংকের শীট এবং আয়ারল্যান্ড থেকে আনা তিরিশ হাজার বাতির ব্যবহার করা হয়েছে   গঠন  প্রেক্ষাগৃহটি পশ্চিমবঙ্গের মুখ্যমন্ত্রীর ভাবনায় মঙ্গলের প্রতীক - শঙ্খ বা শাঁখের আদলে তৈরি করা হয়েছে। অডিটোরিয়াম থেকে ব্যাঙ্কোয়েট, ৩০০ আসনের স্ট্রিট থিয়েটার কর্নার থেকে মাল্টিপারপাস হল সম্বলিত ছয় তলার বিশাল প্রেক্ষাগৃহটি লোহার কাঠামোয় তৈরি। ৪.৫ একরের পরিসরে প্রেক্ষাগৃহটি দৈর্ঘ্যে ৫১০ ফুট এবং প্রস্থে ২১০ ফুট। প্রেক্ষাগৃহের মূল সভাঘরটি ২০০০ আসন বিশিষ্ট। এছাড়াও ৫৪০ ও ৩৫০ আসন বিশিষ্ট আরও দু’টি ছোট সভাঘর রয়েছে। ল্পীদের থাকার জন্য রয়েছে ১৫ শয্যার ডরমেটোরি। এছাড়াও ভবনটিতে অতিথি নিবাস, রেস্টুরেন্ট, ক্যাফেটেরিয়া, ভিআইপি লাউঞ্জ, মিডিয়া লাউঞ্জ এবং একটি কনভেনশন সেন্টার রয়েছে।  কমপ্লেক্সটি এলভি/এভি সিস্টেম, সোলার সিস্টেম, বিল্ডিং ম্যানেজমেন্ট সিস্টেম ইত্যাদি ব্যবহার করে প্রেক্ষাগৃহের বেসমেন্টে রয়েছে গাড়ি পার্কিং-এর পরিসর। সঠিক বায়ুচলাচল সহ দুটি স্তরে প্রায় ৩০০ টি গাড়ি পার্কিং-এর সুব্যবস্থা রয়েছে।   গ্যালারি    তথ্যসূত্র   বিষয়শ্রেণী:কলকাতার ভবন ও স্থাপনা বিষয়শ্রেণী:কলকাতার প্রেক্ষাগৃহ
পিটার হিউগো ম্যাথিউজ () (জন্ম ১৯৩৪ -)https://philsoc.org.uk/News একজন ব্রিটিশ ভাষাবিজ্ঞানী। বর্তমানে তিনি সেন্ট জন্‌স কলেজ, ক্যামব্রিজ-এর একজন ফেলো। ১৯৮০ থেকে ২০০০ সাল পর্যন্ত তিনি ক্যামব্রিজ বিশ্ববিদ্যালয়ের ভাষাবিজ্ঞান বিভাগের অধ্যাপক ও প্রধান হিসেবে কর্মরত ছিলেন। তিনি ১৯৮৫ সালে ব্রিটিশ একাডেমির ফেলো নির্বাচিত হন।  ম্যাথিউজ রূপপমূলতত্ত্বের উপর লেখার জন্য ভাষাবিজ্ঞানী মহলে সুপরিচিত। তিনি এ বিষয়ের উপর দুইটি বই প্রকাশ করেছেন।   পিটার ম্যাথিউজের নির্বাচিত গ্রন্থাবলি   Inflectional Morphology: A theoretical study based on aspects of Latin verb conjugation (1972)  Morphology: An introduction to the theory of word-structure (1974)  Generative Grammar and Linguistic Competence (1979)  Syntax (1981)  Grammatical Theory in the United States from Bloomfield to Chomsky (1993)  A Short History of Structural Linguistics (2001)  The Concise Oxford Dictionary of Linguistics (2005)  Syntactic Relations: A Critical Survey (2007)   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:ব্রিটিশ ভাষাবিজ্ঞানী বিষয়শ্রেণী:রূপমূলতাত্ত্বিক বিষয়শ্রেণী:বাক্যতাত্ত্বিক বিষয়শ্রেণী:জীবিত ব্যক্তি বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:সেন্ট জনস কলেজ, কেমব্রিজের সভ্য
মুহাম্মদ আসলম ঘুম্মান একজন পাকিস্তানি রাজনীতিবিদ, যিনি ২০২৪ সালের ২৯ ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি ১৯৪৮ সালের ১ জুলাই সাম্বরিয়াল নামের একটি ছোট শহরে জন্মগ্রহণ করেন, যা বর্তমানে সিয়ালকোট জেলার একটি তহসিল। তিনি পাকিস্তান সেনাবাহিনীতে ব্রিগেডিয়ার পদে অবসর গ্রহণ করেন। তিনি আইএসআই-এর সেক্টর কমান্ডার, দুর্নীতি দমন অধিদপ্তরের মহাপরিচালক এবং এনএবি পেশোয়ারের মহাপরিচালক হিসেবে দায়িত্ব পালন করেছেন।   প্রারম্ভিক জীবন ও শিক্ষা  আসলমের রাজনৈতিক জীবন আনুষ্ঠানিকভাবে শুরু হয় ২০১৩ সালের সাধারণ নির্বাচনের মাধ্যমে। তিনি এনএ-৭৪ আসন থেকে ২০১৩ সালের নির্বাচনে প্রতিদ্বন্দ্বিতা করেন, তবে জাতীয় পরিষদে পৌঁছাতে ব্যর্থ হন। পরে তিনি ২০২৪ সালের পাকিস্তানি সাধারণ নির্বাচনে এনএ-৭৪ সিয়ালকোট-V আসন থেকে একজন স্বতন্ত্র প্রার্থী হিসেবে নির্বাচিত হন। তিনি ১,৩০,৫০৪ ভোট পেয়ে পাকিস্তান মুসলিম লীগ (ন)-এর রানা শামিম আহমদ খানকে পরাজিত করেন, যিনি ৯৫,৯৮৮ ভোট পান।  ২০২৪ সালের ১৬ ফেব্রুয়ারি তিনি অজ্ঞাত ব্যক্তিদের হাতে অপহৃত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ
জাঞ্জিবার জাতীয় ফুটবল দল () হচ্ছে আন্তর্জাতিক ফুটবলে জাঞ্জিবারের প্রতিনিধিত্বকারী পুরুষদের জাতীয় দল, যার সকল কার্যক্রম জাঞ্জিবারের ফুটবলের সর্বোচ্চ নিয়ন্ত্রক সংস্থা জাঞ্জিবার ফুটবল ফেডারেশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা আফ্রিকান ফুটবল কনফেডারেশনের সদস্যপদ লাভ করতে পারেনি। ১৯৪৭ সালের ১৮ই সেপ্টেম্বর তারিখে, জাঞ্জিবার প্রথমবারের মতো আন্তর্জাতিক খেলায় অংশগ্রহণ করেছে; তাঙ্গানিকার দারুস সালামে অনুষ্ঠিত উক্ত ম্যাচে জাঞ্জিবার তাঙ্গানিকার কাছে ৩–১ গোলের ব্যবধানে পরাজিত হয়েছে।  ১৫,০০০ ধারণক্ষমতাবিশিষ্ট আমান স্টেডিয়ামে জাঞ্জিবার নায়ক নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জাঞ্জিবারের রাজধানী জাঞ্জিবার সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন হামিদ সুলায়মান।  ফিফার সদস্যপদ না থাকার ফলে জাঞ্জিবার এপর্যন্ত একবারও ফিফা বিশ্বকাপে অংশগ্রহণ করতে পারেনি। এছাড়াও তারা এপর্যন্ত একবারও আফ্রিকা কাপ অফ নেশন্সে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে জাঞ্জিবার এপর্যন্ত একবারও অংশগ্রহণ করেনি। অন্যদিকে, জাঞ্জিবার ১৯৯৫ সিইসিএএফএ কাপের শিরোপা জয়লাভ করেছে।  কাসিম সুলায়মান, আগ্রি মরিস, ওয়াজিরি ওমর, আব্দুলাহ জুমা এবং খামিস মোচা খামিসের মতো খেলোয়াড়গণ জাঞ্জিবারের জার্সি গায়ে মাঠ কাঁপিয়েছেন।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে জাঞ্জিবারের কোন স্থান নেই। অন্যদিকে, বিশ্ব ফুটবল এলো রেটিংয়ে জাঞ্জিবারের সর্বোচ্চ অবস্থান হচ্ছে ৯০তম (যা তারা সর্বপ্রথম ১৯৪৭ সালে অর্জন করেছিল) এবং সর্বনিম্ন অবস্থান হচ্ছে ১৭১। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  প্রতিযোগিতামূলক তথ্য কনিফা বিশ্ব ফুটবল কাপ  কনিফা বিশ্ব ফুটবল কাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ২০১৪  প্রত্যাহার  প্রত্যাহার   ২০১৬  অংশগ্রহণ করেনি  অংশগ্রহণ করেনি  মোট   ০/২    তথ্যসূত্র  বিষয়শ্রেণী:জাঞ্জিবার জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
১৭৯৭ রিওবাম্বা ভূমিকম্প ৪ ফেব্রুয়ারি ১২:৩০ ইউটিসিতে সংঘটিত হয়েছিল। ইকুয়েডরের রিওবাম্বা শহরসহ আন্তঃআন্দীয় উপত্যকার অনেক শহরে এ ভূমিকম্প অনুভূত হয়েছিল।  এ ভূমিকম্পে প্রায় ৪০,০০০ ব্যক্তির জীবনহানি ঘটে। মার্কালি স্কেলে এটির মান ছিল ১১ ও রিক্টার স্কেলে ভূকম্পনের মাত্রা ছিল ৮.৩। ইকুয়েডরের ইতিহাসে এটি সর্বাপেক্ষা মারাত্মক দুর্যোগ হিসেবে আখ্যায়িত করা হয়ে থাকে। ১৮০১-০২ মৌসুমে আলেকজান্ডার ফন হামবোল্ট এ ভূমিকম্প নিয়ে গবেষণার জন্য এলাকা পরিদর্শনে এসেছিলেন।   ক্ষয়-ক্ষতি  এলাকার উল্লেখযোগ্য ক্ষয়-ক্ষতি হয়েছিল যা কিটোর পূর্বাংশে ও রিওবাম্বার ৬০ কিলোমিটার দক্ষিণ পর্যন্ত বিস্তৃত ছিল। গুয়ারান্দা, আম্বাতো, লাতাকাঙ্গা নগর এবং সাকুইসিলি ও বানোস শহরেও এর প্রভাব পড়ে। তন্মধ্যে রিওবাম্বা ও কুইরো শহরে ব্যাপক ভূমিধ্বস হয়। টাঙ্গুরাহুয়া আগ্নেয়গিরির কাছে বহমান পাসতাজা নদী প্রায় আশি দিন বাঁধ আকারে ছিল।  হামবোল্টের বিশ্লেষণে দেখা যায় যে, এ ভূমিকম্পে অপরিমেয় ক্ষতিসাধিত হয়েছে। অনেকের মৃতদেহ লিকান নদীর অপর প্রান্তে অবস্থিত কালকা পাহাড়ের কয়েকশত ফুট উঁচুতে দেখতে পাওয়া যায় যা আদৌ বিশ্বাসযোগ্য নয়।  তিনি ত্রিশ থেকে চল্লিশ হাজার ব্যক্তির প্রাণহানির কথা বলেছেন। কিন্তু সাম্প্রতিক গবেষণায় সর্বাধিক ছয় হাজার ব্যক্তির প্রাণহানি ঘটেছে বলে জানা যায়।  ভূমিকম্পটি তিন থেকে চার মিনিটব্যাপী স্থায়ী ছিল।   ফলাফল  রিওবাম্বা শহরটি এর পূর্বেকার অবস্থানের প্রায় ২০ কিলোমিটার উত্তর-পূর্বাংশে পুনরায় প্রতিষ্ঠিত হয়। বর্তমানে ঐ স্থানে ছোট্ট শহর কাজাবাম্বা গড়ে উঠেছে।   তথ্যসূত্র   বিষয়শ্রেণী:ইকুয়েডরে ভূমিকম্প বিষয়শ্রেণী:১৭৯৭-এ ভূমিকম্প বিষয়শ্রেণী:১৮শ শতাব্দীতে ইকুয়েডর বিষয়শ্রেণী:১৭৯৭-এ নিউ গ্রানাডার ভাইসরয়েলিটি
কলম্যান জেসন ডমিঙ্গো (; জন্ম: ২৮ নভেম্বর ১৯৬৯) একজন মার্কিন অভিনেতা, লেখক ও পরিচালক। তিনি একটি প্রাইমটাইম এমি পুরস্কার জয় এবং একটি টনি পুরস্কার, একটি লরন্স অলিভিয়ে পুরস্কারের মনোনয়নসহ অসংখ্য স্বীকৃতি অর্জন করেছেন। তিনি নেটফ্লিক্সের রাস্টিন (২০২৩) চলচ্চিত্রে নাগরিক অধিকারকর্মী বায়ার্ড রাস্টিন চরিত্রে অভিনয় করে খ্যাতি অর্জন করেন এবং নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার, সেরা প্রধান চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কার ও ক্রিটিকস চয়েস চলচ্চিত্র পুরস্কারের মনোনয়ন লাভ করেন।  ডমিঙ্গোর ব্রডওয়ে মঞ্চে অভিনীত উল্লেখযোগ্য কাজ হল ২০০৫ সালের মঞ্চনাটক ওয়েল ও ২০০৮ সালের গীতিনাট্য পাসিং স্ট্রেঞ্জ। তিনি ব্রডওয়ের গীতিনাট্য দ্য স্কটসবরো বয়েজ (২০১১)-এর মিস্টার বোনস চরিত্রে অভিনয় করে সমাদৃত হন এবং গীতিনাট্যে শ্রেষ্ঠ চরিত্রাভিনেতা বিভাগে টনি পুরস্কারের মনোনয়ন লাভ করেন। তিনি ২০১৪ সালে ওয়েস্ট এন্ডের একই চরিত্রে অভিনয় করেন এবং গীতিনাট্যে শ্রেষ্ঠ পার্শ্ব অভিনেতা বিভাগে লরন্স অলিভিয়ে পুরস্কারের মনোনয়ন লাভ করেন। ২০১৮ সালে তিনি ব্রডওয়ে গীতিনাট্য সামার: দ্য ডনা সামার মিউজিক্যাল রচনা করেন।  ল অ্যান্ড অর্ডার ধারাবাহিকের কয়েকটি পর্বে এবং দ্য বিগ গে স্কেচ শো-এ প্রধান অভিনয়শিল্পীদলের অংশ হিসেবে কাজ করার পর তিনি এএমসির ফিয়ার দ্য ওয়াকিং ডেড (২০১৫-২০২৩)-এ ভিক্টর স্ট্র্যান্ড চরিত্রে অভিনয় করে সাফল্য পান। তিনি এইচবিওর ধারাবাহিক ইউফোরিয়া-য় মাদকাসক্ত আলি চরিত্রে অভিনয় করে নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার অর্জন করেন।  ডমিঙ্গো অভিনীত উল্লেখযোগ্য চলচ্চিত্রসমূহ হল লিংকন (২০১২), সেলমা (২০১৪), ইফ বিয়েল স্ট্রিট কুড টক (২০১৮) ও মা রেইনি'স ব্ল্যাক বটম (২০২০)। তিনি জোলা (২০২১) চলচ্চিত্র অভিনয় করে শ্রেষ্ঠ পার্শ্ব অভিনেতা বিভাগে ইন্ডিপেন্ডেন্ট স্পিরিট পুরস্কারের মনোনয়ন লাভ করেন।   প্রারম্ভিক জীবন  ডমিঙ্গো ১৯৬৯ সালের ২৮শে নভেম্বর পেন্সিলভেনিয়া অঙ্গরাজ্যের ফিলাডেলফিয়া শহরে জন্মগ্রহণ করেন। তার পিতা বেলিজীয় এবং তার পরিবার গুয়াতেমালীয়। ডমিঙ্গো ওভারব্রুক হাই স্কুল ও পরে টেম্পল বিশ্ববিদ্যালয়ে সাংবাদিকতা বিষয়ে পড়াশোনা করেন। এরপর তিনি ক্যালিফোর্নিয়া অঙ্গরাজ্যের সান ফ্রান্সিস্কো শহরে পাড়ি জমান এবং সেখানে তিনি মঞ্চনাটকে অভিনয় শুরু করেন।   তথ্যসূত্র    বহিঃসংযোগ           Interview with Colman Domingo, Words of Colour, July 25, 2013.  বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:গুয়াতেমালীয় বংশোদ্ভূত মার্কিন ব্যক্তি বিষয়শ্রেণী:বেলিজীয় বংশোদ্ভূত মার্কিন ব্যক্তি বিষয়শ্রেণী:হিস্পানিক ও লাতিন আমেরিকান অভিনেতা বিষয়শ্রেণী:টেম্পল বিশ্ববিদ্যালয়ের প্রাক্তন শিক্ষার্থী বিষয়শ্রেণী:পেন্সিলভেনিয়ার এলজিবিটি ব্যক্তি বিষয়শ্রেণী:ফিলাডেলফিয়ার অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন সমকামী অভিনেতা বিষয়শ্রেণী:মার্কিন সমকামী লেখক বিষয়শ্রেণী:নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:আফ্রো-মার্কিন অভিনেতা বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:আফ্রিকান-মার্কিন এলজিবিটিকিউ ব্যক্তি বিষয়শ্রেণী:হিস্পানিক ও লাতিন আমেরিকান অভিনয়শিল্পী
দুধনই জংশন রেলওয়ে স্টেশন হল আসামের গোয়ালপাড়া জেলার একটি জংশন রেলওয়ে স্টেশন। এর কোড হল DDNI । এটি মন্ডলগ্রাম নামে একটি গ্রাম এলাকায় অবস্থিত ( দুধনই শহর থেকে প্রায় ২ কিমি দূরে অবস্থিত)। এটি দুধনই শহরের আশেপাশের বেশ কয়েকটি ছোট গ্রামের যাত্রীদের পরিষেবা দেয়।স্টেশন দুটি প্ল্যাটফর্ম নিয়ে গঠিত। প্ল্যাটফর্মগুলি ভালভাবে আচ্ছাদিত নয়। এখানে পানি ও স্যানিটেশনসহ অনেক সুবিধার অভাব রয়েছে।   ইতিহাস   আসামের দুধনই এবং মেঘালয়ের দীপার মধ্যে লাইনটি ১৯৯২-৯৩ সালের রেল বাজেটে প্রস্তাব করা হয়েছিল।পরবর্তীতে স্থানীয় জনগণের বিরোধিতার কারণে ২০০৭ সালে সারিবদ্ধকরণ দুধনই- মেন্দিপাথারে পরিবর্তন করা হয়।আসাম এবং মেঘালয়ে রেলওয়ের জমি দেরিতে হ্যান্ডলিং করার কারণে, কাজটি ২০১৩ পর্যন্ত ধীরগতির ছিল।২০১৩ সালের মার্চের মধ্যে জমি অধিগ্রহণ সম্পন্ন হয়।  এই রেললাইনটি পাহাড়ি রাজ্য মেঘালয়ের প্রথম এবং একমাত্র রেলওয়ে স্টেশন।মেন্দিপাথার রেলওয়ে স্টেশনটি ভারতের প্রধানমন্ত্রী নরেন্দ্র মোদি ৩০ নভেম্বর ২০১৪ তারিখে একটি ভিডিও ফিডের মাধ্যমে মেন্দিপাথার-এ একটি জংশন স্টেশনে সমবেত অনুষ্ঠানের মাধ্যমে উদ্বোধন করেছিলেন।   প্রধান ট্রেন    55681/55682 মেন্দিপাথার-গুয়াহাটি প্যাসেঞ্জার  55811/55812 ধুবড়ি-কামাখ্যা প্যাসেঞ্জার  75723/75724 নিউ বোঙ্গাইগাঁও-গুয়াহাটি ডেমু  55803/55804 নিউ বোঙ্গাইগাঁও-গুয়াহাটি প্যাসেঞ্জার   তথ্যসূত্র   বিষয়শ্রেণী:মেঘালয়ের রেলওয়ে স্টেশন বিষয়শ্রেণী:রাঙ্গিয়া রেলওয়ে বিভাগ বিষয়শ্রেণী:আসামের রেলওয়ে স্টেশন
শান্তি টিগগা ভারতীয় সেনাবাহিনীর প্রথম মহিলা জওয়ান ছিলেন। তার ফিটনেস ও দক্ষতা তার পুরুষ সহকর্মীদের ফিটনেস ও দক্ষতা অতিক্রম করে গিয়েছিল। তিনি নিয়োগ প্রশিক্ষণ ক্যাম্পে 'সেরা প্রশিক্ষণার্থী' নির্বাচিত হয়েছিলেন। ২০১৩ সালে মে মাসের ১৩ তারিখে তাকে রহস্যজনকভাবে মৃত অবস্থায় পাওয়া যায়।   প্রারম্ভিক জীবন  শান্তি টিগগা এসেছিলেন পশ্চিমবঙ্গের জলপাইগুড়ি জেলা থেকে। তিনি এসেছিলেন তফসিলি সম্প্রদায় থেকে। তার পরিবার ও সমাজের বহু মানুষ প্রতিরক্ষা বাহিনীতে কর্মরত ছিলেন। বিষয়টি তাকে সেনাবাহিনীতে যোগ দিতে অনুপ্রেরণা জুগিয়েছিল। তিনি বাল্যবিবাহের শিকার ছিলেন। তিনি জীবনের অধিকাংশ সময়েই গৃহিণী ও মায়ের ভূমিকা পালন করেছেন। তার দুইটি সন্তান ছিল।  কর্মজীবন শান্তি টিগগার স্বামী মারা যাবার পর রেলওয়ে কর্তৃপক্ষ শান্তি টিগগার অবস্থা বিবেচনা করে রেলওয়ে বিভাগে চাকরি প্রদানের সিদ্ধান্ত নেয়। ২০০৫ সালে রেলওয়ে বিভাগে যোগদান করেন শান্তি টিগগা। তিনি জলপাইগুড়ি জেলার চালশা স্টেশনে পাঁচ বছর ধরে কর্মরত ছিলেন। ২০১১ সালে তিনি ৯৬৯ রেলওয়ে ইঞ্জিনিয়ার ডিপার্টমেন্ট অব টেরিটোরিয়াল আর্মিতে যোগদান করেন। এর পূর্বে বহু মহিলা সেনাবাহিনীর নন কমব্যাট পদে কর্মরত থাকলেও তিনিই প্রথম মহিলা যিনি তের লাখ সদস্য বিশিষ্ট শক্তিশালী ভারতীয় সেনাবাহিনীর কমব্যাট পদে যোগ দিয়েছিলেন।  নিয়োগ প্রশিক্ষণ ক্যাম্পে তার কর্মক্ষমতা তাক লাগিয়ে দেয় সবাইকে। দেড় কিলোমিটার দৌড়ে তিনি প্রথম হন। নিকটতম পুরুষ প্রতিযোগী থেকে পাঁচ সেকেন্ড কমে দৌড় শেষ করেন তিনি। মাত্র ১২ সেকেন্ডে ৫০ মিটার দৌড় সম্পন্ন করেন তিনি। তিনি লক্ষ্যভেদী প্রতিযোগিতায় অসাধারণ নৈপুণ্য প্রদর্শন করেন। তাকে প্রশিক্ষণ শেষে 'সেরা প্রশিক্ষণার্থী'র মর্যাদা দেওয়া হয়।  অপহরণ ও মৃত্যু ২০১৩ সালের মে মাসের ৯ তারিখে একদল অজ্ঞাত দুষ্কৃতকারী শান্তি টিগগাকে অপহরণ করে। এরপর তাকে রেলওয়ে ট্র‍্যাকে বাঁধা অবস্থায় পাওয়া যায়। আহত শান্তি টিগগাকে হাসপাতালে ভর্তি করা হয়। হাসপাতালে তার জন্য নিরপত্তা প্রদান করা হয়। ঘটনাটি তদন্ত করা শুরু করে পুলিশ।  ২০১৩ সালের মে মাসের ১৩ তারিখে তার কেবিনের স্নানঘর থেকে তার ঝুলন্ত মৃতদেহ উদ্ধার করা হয়। ঐ কেবিনে থাকা তার পুত্র তার মায়ের স্নানঘর থেকে দীর্ঘক্ষণ বের না হবার বিষয়টা প্রথম খেয়াল করে। অতঃপর স্নানঘরের দরজা ভেঙে তার মৃতদেহ উদ্ধার করা হয়। বিষয়টিকে আত্মহত্যা বলে অভিহিত করে পুলিশ কর্তৃপক্ষ।  তথ্যসূত্র  বিষয়শ্রেণী:ভারতীয় ব্যক্তি বিষয়শ্রেণী:২০১৩-এ মৃত্যু
thumb|ফ্রন্ট-এন্ড লোগো ফ্রন্ট-এন্ড ওয়েব উন্নয়ন, যে ডেভেলপার বা ওয়েব ডিজাইনার অঙ্কিত চিত্র বা পরিকল্পনা অনুসারে ওয়েবসাইটের দৃশমান স্ট্যাটিক ওয়েব পাতা তৈরী করে সেই ওয়েব উন্নয়নকারী বা বিকাশকারীকে ফ্রন্ট-এন্ড ওয়েব উন্নয়নকারী বলা হয়। একজন ফ্রন্ট-এন্ড ওয়েব উন্নয়নকারীর স্ট্যাটিক ওয়েব পাতা তৈরীর কলাকৌশল সম্পর্কে গভীর জ্ঞান থাকে।  একজন ফ্রন্ট-এন্ড ওয়েব উন্নয়নকারী ক্লায়েন্ট সাইড ভাষা (এইচটিএমএল, সিএসএস, জাভাস্ক্রিপ্ট ) ব্যবহার করে স্ট্যাটিক ওয়েব পৃষ্ঠা তৈরী করে থাকে। ফ্রন্ট এন্ড ওয়েব ডেভেলপারের তৈরী স্ট্যাটিক ওয়েব পৃষ্ঠা অনুসরণ করে ব্যাক-এন্ড ওয়েব উন্নয়নকারী ওয়েবসাইটের ব্যাক এন্ড তৈরী বা ডেভেলপ করে।   ফ্রন্ট-এন্ড বিকাশের জন্য ব্যবহৃত সরঞ্জাম  বেশ কয়েকটি সরঞ্জাম এবং প্ল্যাটফর্ম রয়েছে (ওয়ার্ডপ্রেস, ম্যাজেন্টো ইত্যাদি ..) যা কোনও ওয়েবসাইটের সামনের প্রান্তটি বিকাশের জন্য ব্যবহার করা যেতে পারে এবং নির্দিষ্ট কোন কাজের জন্য কোন সরঞ্জামগুলি সবচেয়ে উপযুক্ত তা বোঝা, একটি হ্যাক হওয়া সাইটের বিকাশ এবং একটি ভাল নকশার মধ্যে পার্থক্য চিহ্নিত করে, স্কেলেবল সাইট।    তথ্যসূত্র   বিষয়শ্রেণী:ওয়েব ডেভেলপমেন্ট